ROMÂNIA

JUDEŢUL NEAMŢ

COMUNA ION CREANGĂ

CONSILIUL LOCAL

**PROIECT DE HOTĂRÂRE**

**Nr.78 din 21.07.2025**

**privind aprobarea realizării obiectivului de investitie ,, *Extindere si reparatii grup sanitar Scoala Stejaru , comuna Ion Creanga* "**

Analizând temeiurile juridice :

- art.5, alin. (4) și Anexa nr. 11 din H.G nr. 907 / 2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice

- Legea nr. 98/ 2016 privind achizitiile publice , cu modificarile si completarile ulterioare ,

- H.G nr. 395/ 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului - cadru din [Legea nr. 98/2016](unsaved://LexNavigator.htm/DB0;LexAct%20258427) privind achiziţiile publice, cu modificarile si completarile ulterioare ,

- art. 41 si art. 44 alin.(1) din Legea nr. 273 /2006 privind finanţele publice locale, cu modificările şi completarile ulterioare ;

- Legea nr.10/1995 privind calitatea in constructii, republicată, cu modificarile si completarile ulterioare ,

Ținând cont de :

-H.C.L nr. 27 din 27.03.2025 privind aprobarea Bugetului local al comunei Ion Creanga , pentru anul 2025, cu modificarile si completarile ulterioare,

- poz. 64 din anexa la H.C.L nr. 33 din 31.03.2022 privind aprobarea modificării și completarii invenatrului domeniului public al Comunei Ion Creangă , judetul Neamt , in vederea obținerii extraselor de carte funciară .

- H.C.L nr. 8 din 31.01.2024 privind aprobarea realizarii proiectului cu titlul ,, Inființarea serviciilor de educatie timpurie complementare in cadrul Comunei Ion Creangă, județul Neamt “ si a cheltuielilor legate de proiect ,

-H.C.L nr. 41 din 25.04.2024 privind aprobarea Devizului General si a indicatorilor tehnico-economici pentru realizarea investitiei : Lucrari de amenajare spatiu necesar infiintare serviciu complementar in comuna Ion Creanga, judetul Neamt .

Luând act de :

- referatul de aprobare nr. 8226 din 21.07.2025 intocmit de primarul comunei Ion Creanga ,

- raportul compartimentului de specialitate înregistrat la nr. 8227 din 21.07.2025 , intocmit de consilier compartiment urbanims si amenajarea teritoriului , Ing.Arhip Sergiu,

-avizul pentru legalitate ,intocmit de secretarul general al UAT ;

- avizele comisiilor de specialitate ale Consiliului local .

In temeiul dispozitiilor art. 5 lit. „k” , art. 87 alin.(5) art.129 alin.( 1) si alin.(2) ,lit.” b ”; alin.

( 4 ) lit.” d si e ”, alin.(7) lit.”e”, alin. (14) art. 106 alin.(3) art.139 alin.(1)si alin.(3) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019 :

**Primarul comunei Ion Creanga,judetul Neamt ,**

**PROPUN :**

**Art. 1** Se aprobă realizarea obiectivului de investitie ,, **Extindere si reparatii grup sanitar Scoala Stejaru , comuna Ion Creanga** " ,

**Art. 2** Se aprobă **Nota conceptuală** pentrurealizarea obiectivului de investiție **,, Extindere si reparatii grup sanitar Scoala Stejaru , comuna Ion Creanga "**,conform anexei nr. 1 la prezenta

**Art. 3** Se aprobă **Tema de proiectare** pentru realizarea obiectivului de investiție, **,, Extindere si reparatii grup sanitar Scoala Stejaru , comuna Ion Creanga "** conform anexei nr 2 la prezenta

**Art. 4** Se aprobă **indicatorii economici** pentru realizarea obiectivului de investiție **,, Extindere si reparatii grup sanitar Scoala Stejaru , comuna Ion Creanga** " conform **anexei nr 3** la prezenta .

**Art. 5**  Primarul comunei Ion Creangă, judeţul Neamt , prin compartimentele de specialitate , vor aduce la îndeplinire prevederile prezentei

**Art. 6**  Secretarul general UAT va comunica prezenta instituţiilor , autoritatilor si persoanelor interesate.

INITIATOR

Primar

Dumitru – Dorin TABACARIU

# Anexa nr. 1

# NOTĂ CONCEPTUALĂ

**pentru investiția: „EXTINDERE ȘI REPARAȚII GRUP SANITAR, ȘCOALA STEJARU, SAT STEJARU, COMUNA ION CREANGĂ, JUDEȚUL NEAMȚ”**

**I. Informații generale**

* **Titlul investiției**: Extindere și reparații grup sanitar, Școala Stejaru, sat Stejaru, comuna Ion Creangă, județul Neamț
* **Beneficiar**: Comuna Ion Creangă
* **Amplasament**: Sat Stejaru, comuna Ion Creangă, județul Neamț
* **Cod unic de identificare a imobilului**: Nr. cadastral 52322 – situat în intravilan, aparținând domeniului public al comunei
* **Hotărâre Consiliu Local**: HCL nr. 8 din 31.01.2024 privind aprobarea proiectului „Înființarea serviciilor de educație timpurie complementare în cadrul comunei Ion Creangă, județul Neamț”

**II. Scopul și necesitatea investiției**

Prin Hotărârea Consiliului Local nr. 8/2024, s-a aprobat implementarea proiectului educațional „Înființarea serviciilor de educație timpurie complementare”, având ca obiectiv crearea condițiilor necesare desfășurării activităților educaționale pentru un număr total de **35 de copii**, grupați astfel:

* Grupa de vârstă 2-3 ani – 16 copii
* Grupa de vârstă 0-6 ani – 19 copii

În acest context, grupul sanitar existent în incinta Școlii Stejaru nu satisface cerințele igienico-sanitare și de capacitate pentru numărul de beneficiari estimat. Prin urmare, se impune **executarea de reparații capitale** ale grupului sanitar existent (9 mp) și **realizarea unei extinderi** cu suprafața de 15 mp.

**III. Descrierea sumară a lucrărilor propuse**

* **Lucrări de reparații** la grupul sanitar vechi (9 mp):
  + Reparații tencuieli și finisaje (pereți, pardoseli, tavane)
  + Înlocuirea instalațiilor deteriorate (sanitare, termice, electrice)
  + Înlocuire uși și ferestre, reparații acoperiș (dacă e cazul)
* **Extindere grup sanitar (15 mp)**:
  + Construcție nouă cu fundații și zidărie conform normativelor în vigoare
  + Instalații interioare: apă rece, canalizare menajeră, instalații electrice și de încălzire
  + Finisaje moderne: gresie, faianță, lavabilă, tâmplărie PVC
  + Obiecte sanitare adecvate vârstei copiilor (dimensiuni reduse, robineți cu protecții etc.)

**IV. Valoarea estimativă a investiției**

Conform devizului general întocmit de **SC TRACKING WORKS SRL**, valoarea totală a investiției este:

* **Valoare fără TVA**: 83.674,10 lei
* **Valoare cu TVA**: 99.572,19 lei

**V. Concluzii**

Investiția propusă răspunde nevoii urgente de a asigura infrastructura minimă necesară pentru desfășurarea serviciilor de educație timpurie în condiții corespunzătoare de igienă, siguranță și confort. Modernizarea și extinderea grupului sanitar vor contribui direct la creșterea calității actului educațional și la respectarea normelor sanitare și pedagogice în vigoare.

Întocmit,

Compartiment Urbanism

Ing. Sergiu Arhip

# Anexa nr. 2

# 

# TEMA DE PROIECTARE

**pentru investiția: „EXTINDERE ȘI REPARAȚII GRUP SANITAR, ȘCOALA STEJARU, SAT STEJARU, COMUNA ION CREANGĂ, JUDEȚUL NEAMȚ”**

**I. Date generale**

* **Denumirea lucrării**: Extindere și reparații grup sanitar, Școala Stejaru
* **Locația**: Sat Stejaru, comuna Ion Creangă, județul Neamț
* **Regim juridic**: Imobil aparținând domeniului public, identificat prin NC 52322
* **Beneficiar**: Comuna Ion Creangă
* **Proiect aprobat prin HCL nr. 8 din 31.01.2024,**

**II. Obiectivele proiectului**

* Crearea unui grup sanitar modernizat și extins, adaptat cerințelor copiilor de vârstă preșcolară (0-6 ani)
* Asigurarea instalațiilor necesare (sanitare, electrice, termice)
* Utilizarea de finisaje durabile și ușor de igienizat (gresie, faianță, lavabilă, PVC)
* Dotarea cu obiecte sanitare proporționale cu vârsta utilizatorilor

**III. Cerințe specifice de proiectare**

**1. Suprafață și funcționalitate:**

* Suprafață totală după investiție: 24 mp (9 mp reparații + 15 mp extindere)
* Asigurarea unui circuit funcțional, separat pe sexe dacă este posibil
* Uși cu deschidere exterioară, ventilație naturală sau forțată

**2. Instalații:**

* Apă rece și canalizare menajeră racordate la rețelele existente/localizate
* Încălzire (radiatoare/convectoare/soluții compatibile cu sistemul existent)
* Instalație electrică modernă (lumină naturală și artificială, prize, întrerupătoare conforme normelor)

**3. Finisaje:**

* Pereți placați cu faianță până la 2 m înălțime
* Pardoseală cu gresie antiderapantă
* Tâmplărie PVC (ferestre, uși interioare/exterioare)
* Tavane finisate cu vopsea lavabilă antibacteriană

**4. Obiecte sanitare:**

* Lavoare, toalete și dușuri (dacă se solicită), adaptate înălțimii și dimensiunilor copiilor
* Robineți cu sisteme de siguranță/anti-opărire
* Distribuitoare săpun, uscătoare mâini sau prosoape de hârtie

**V. Reglementări de respectat**

* Legea 50/1991 privind autorizarea construcțiilor
* Norme sanitare privind igiena în unitățile de învățământ
* Norme ISU (prevenirea incendiilor, evacuare)
* Normele privind accesibilitatea pentru persoane cu dizabilități (unde este cazul)

Întocmit,

Compartiment Urbanism

Ing. Sergiu Arhip

ROMÂNIA

JUDETUL NEAMT

PRIMARIA COMUNEI ION CREANGA

Nr. 8226 din 21.07.2025

**REFERAT DE APROBARE**

**al Proiectului de hotarare privind aprobarea realizarii obiectivului de investiții :**

**,, Extindere si reparatii grup sanitar Scoala Stejaru , comuna Ion Creanga "**

Prin Hotărârea Consiliului Local nr. 8 din 31.01.2008 s-a aprobat realizarea implementarii proiectului cu titlul ,, *Inființarea serviciilor de educatie timpurie complementare in cadrul Comunei Ion Creangă, județul Neamt* “ si a cheltuielilor legate de proiect , in spatiul impus prin Ghidul solicitantului ,, Dezvoltarea serviciilor complemetare de educatie timpurie ,, pentru desfășurarea activităților , astfel: 2 săli de clasă , 1 grup sanitar , 1 vestiar , la adresa Scoala veche Stejaru , localitatea Stejaru , str. Preot Moraru , nr. 16 . Imobilul este intabulat in Carte Funciara a Comunei Ion Creanga la 52322 si face parte din proprietatea publica a Comunei Ion Creanga si este dat in administrarea Scolii Gimnaziale comuna Ion Creanga .

Conform H.C.L nr. 41 din 25.04.2024 au fost aprobate lucrarile pentru realizarea investitiei : ,,Lucrari de amenajare spatiu necesar infiintare serviciu complementar in comuna Ion Creanga, judetul Neamt ,,

Grupul sanitar actual se află într-o stare necorespunzătoare normelor igienico-sanitare în vigoare și nu răspunde în totalitate nevoilor copiilor preșcolari, atât din punct de vedere al numărului de dotări, cât și al accesibilității și siguranței, Grupul sanitar trebuie adaptat vârstei copiilor, prevăzut cu obiecte sanitare de dimensiuni reduse, materiale lavabile, ușor de întreținut, ventilație corespunzătoare și acces facil.

Prin Proiectul de hotarare se propune ca grupul sanitar existent , sa fie extins si reparat pentru desfasurarea in bune conditii a procesului educational.

Finanțarea investiției se va realiza din bugetul local, prin alocarea sumelor necesare în cadrul capitolului bugetar aferent învățământului.

Având în vedere cele menționate mai sus, se impune aprobarea de către Consiliul Local spre analiza, dezbatere si aprobare realizarea investitiei : *Extindere si reparatii grup sanitar Scoala Stejaru , comuna Ion Creanga*, în vederea respectării normelor legale, a creșterii gradului de confort și siguranță pentru copii, precum și a îmbunătățirii condițiilor de igienă.

Primar

Dumitru- Dorin TABACARIU

ROMÂNIA

JUDETUL NEAMT

PRIMARIA COMUNEI ION CREANGA

Nr. 8227 din 21.07.2025

# RAPORT DE SPECIALITATE

**privind aprobarea Notei Conceptuale, a Temei de Proiectare și a Devizului Estimativ pentru investiția:** **„EXTINDERE ȘI REPARAȚII GRUP SANITAR, ȘCOALA STEJARU, SAT STEJARU, COMUNA ION CREANGĂ, JUDEȚUL NEAMȚ”**

**I. Date generale**

Prezenta documentație este întocmită în conformitate cu prevederile Legii nr. 273/2006 privind finanțele publice locale, cu modificările și completările ulterioare, precum și ale Legii nr. 50/1991 privind autorizarea executării lucrărilor de construcții.

Prin Hotărârea Consiliului Local al Comunei Ion Creangă nr. 8 din 31.01.2024, a fost aprobată inițierea proiectului intitulat **„Înființarea serviciilor de educație timpurie complementare în cadrul comunei Ion Creangă, județul Neamț”**, proiect care presupune organizarea a două grupe de copii:

* Grupa 2-3 ani: 16 copii
* Grupa 0-6 ani: 19 copii  
  **Total beneficiari direcți: 35 de copii**

În acest context, s-a constatat necesitatea reabilitării grupului sanitar existent în incinta Școlii Stejaru și extinderea acestuia, pentru a putea asigura condiții igienico-sanitare adecvate pentru desfășurarea activităților educaționale.

**II. Obiectivul investiției**

Investiția propusă vizează:

* **Reparații capitale** la grupul sanitar existent cu o suprafață de 9 mp
* **Extindere** cu o suprafață construită de 15 mp, destinată suplimentării funcțiunilor sanitare  
  Total suprafață propusă pentru intervenție: **24 mp**

Scopul principal este asigurarea unui spațiu funcțional și igienic, adaptat vârstei preșcolare, dotat corespunzător cu:

* Instalații sanitare (apă rece, canalizare menajeră)
* Instalații electrice și termice
* Finisaje durabile și ușor de igienizat (gresie, faianță, lavabilă)
* Obiecte sanitare conforme cu normele igienico-sanitare și adaptate vârstei utilizatorilor

**III. Valoarea investiției**

Conform devizului estimativ întocmit de **SC TRACKING WORKS SRL**, valoarea totală a investiției este:

* **Valoare fără TVA**: 83.674,10 lei
* **Valoare cu TVA**: 99.572,19 lei

Finanțarea va fi asigurată din bugetul local, în limita fondurilor aprobate.

**IV. Regimul juridic și amplasamentul**

* Amplasamentul este situat în intravilanul satului Stejaru, comuna Ion Creangă, județul Neamț
* Terenul și construcțiile aparțin domeniului public al Comunei Ion Creangă
* Imobilul este identificat prin **Număr Cadastral 52322**

**V. Documentație tehnică anexată**

Prezenta documentație include:

* **Nota Conceptuală**
* **Tema de Proiectare**
* **Deviz Estimativ**

Aceste documente fundamentează necesitatea și oportunitatea investiției, și vor sta la baza întocmirii ulterioare a proiectului tehnic și a obținerii autorizației de construire.

**VI. Concluzii și propunere**

Având în vedere necesitatea creării condițiilor optime pentru desfășurarea serviciilor de educație timpurie complementare, precum și starea necorespunzătoare a grupului sanitar existent, se impune aprobarea documentației tehnico-economice în vederea inițierii procedurilor legale pentru realizarea lucrărilor.

**Se propune aprobarea prin hotărâre a Consiliului Local a:**

1. Notei Conceptuale
2. Temei de Proiectare
3. Devizului Estimativ

Întocmit,

Compartiment Urbanism

Ing. Sergiu Arhip

**AVIZ**

**privind avizul de legalitate**  **la proiectul de hotărâre**, **privind aprobarea realizarii obiectivului de investiții ,, Extindere si reparatii grup sanitar Scoala Stejaru , comuna Ion Creanga "**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ;
* Este iniţiat de: d-l primar , conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : 5 lit. „k” , art. 87 alin.(5) art.129 alin.( 1) si alin.(2) ,lit.” b ”; alin.

( 4 ) lit.” d si e ”, alin.(7) lit.”e”, alin. (14) art. 106 alin.(3) art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019 :

Tinând cont ca proiectul de hotărâre, este insotit de referatul de aprobare al initiatorului proiectului de hotărâre si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind aprobarea realizarii obiectivului de investiții ,, Extindere si reparatii grup sanitar Scoala Stejaru, comuna Ion Creanga "

Ion Creanga , la data de 21.07.2025

SECRETAR GENERAL

Mihaela Niță